钦定古今图书集成/历象汇编/庶征典/第125卷 > 晋
## 钦定古今图书集成/历象汇编/庶征典/第125卷 > 晋

### 武帝泰始四年大水

按《晋书武帝本纪》：“泰始四年九月，青、徐、兖、豫四州大
水，伊、洛溢，合于河，开仓以赈之。”

泰始五年，大水。

按《晋书武帝本纪》：“五年二月，青、徐、兖三州水，遣使振
恤之。”

泰始七年，河、洛、伊、沁皆溢。

按《晋书武帝本纪》：“七年六月，大雨霖，伊、洛河溢，流居
人四千馀家，杀三百馀人，有诏振贷给棺。”　按《五行
志》，“武帝泰始四年九月，青、徐、兖、豫四州大水。七年六
月，大雨霖，河、洛、伊、沁皆溢，杀二百馀人。”自帝即尊位，
不加三后祖宗之号，又除明堂南郊五帝座，同称昊
天上帝位而已，又省先后配地之祀。此简宗庙、废祭
祀之罚。

### 咸宁元年大水

按：《晋书武帝本纪》：“咸宁元年九月，徐州大水。”

咸宁二年，大水。

按《晋书武帝本纪》，“咸宁二年七月，河南、魏郡暴水，杀
百馀人，诏给棺。九月，荆州五郡水流四千馀家。”　按
《五行志》，“咸宁元年九月，徐州大水。二年七月癸亥，河
南、魏郡暴水，杀百馀人。闰月，荆州郡国五大水，流四
千馀家。”去年采择良家子女，露面入殿，帝亲简阅，务
在姿色，不访德行。有蔽匿者以不敬论，搢绅愁怨，天
下“非之”，阴盛之应也。

咸宁三年，大水。

按《晋书武帝本纪》，“咸宁三年六月，益、梁八郡水，杀三
百馀人，没邸阁别仓。九月戊子，兖、豫、青、徐、荆、益、梁七
州大水，伤秋稼，诏赈给之。”　按《五行志》：“三年六月，益、
梁二州郡国八暴水，杀三百馀人。七月，荆州大水。九
月，始平郡大水，青、徐、兖、豫、荆、益、梁七州又大水。”是时
贾充等用事专恣，而正人疏外者多，阴气盛也。
咸宁四年大水。

按《晋书武帝本纪》：“四年七月，荆、扬郡国二十皆大水。”
按《五行志》：“四年七月，司、冀、兖、豫、荆、扬郡国二十大
水，伤秋稼，坏房屋，有死者。”

### 太康二年大水

按《晋书武帝本纪》，“太康二年六月，江夏泰山水，流居
人三百馀家。十二月景申，诏四方水甚者无出田租。”
按《五行志》，太康二年六月，大水，泰山流，杀六十馀
人，江夏亦杀人。时平吴后王濬为元功而诋劾妄加，
荀贾为无谋而并蒙重赏，收吴姬五千，纳之后宫，此
其应也。

太康四年，大水。

按《晋书武帝本纪》：四年“秋七月景寅，兖州大水，复其
田租。是岁，河南及荆州、扬州大水。”

太康五年，大水。

按《晋书武帝本纪》：“五年，郡国五大水。”　按《五行志》：“五
年九月，郡国四大水。是月，南安等五郡大水。”

太康六年，大水。

按：《晋书武帝本纪》：“六年四月，郡国十大水，坏百姓庐
舍。”

太康七年，大水。

按《晋书武帝本纪》，“七年十二月，遣侍御史巡遭水诸
郡，出后宫才人妓女以下二百七十人，归于家。
太康八年，大水。”

按：《晋书武帝本纪》：“八年夏四月，齐国大水。六月，郡国
八大水。”

### 惠帝元康二年大水

按《晋书。惠帝本纪》。不载。　按《五行志》云云。

元康五年，大水。

按《晋书惠帝本纪》，“元康五年，荆、扬、兖、豫、青、徐六州大
水，诏遣御史巡行赈贷。”　按《五行志》，“元康二年有水
灾。五年五月，颍川、淮南大水。六月，城阳、东莞大水，杀
人，荆、扬、徐、兖、豫五州又水。”是时帝即位已五载，犹未
郊祀，其蒸尝亦多不亲行事。此简宗庙废祭祀之罚。
元康六年，大水。

按《晋书惠帝本纪》：“六年五月，荆扬二州大水。”　按《五
行志》：“是时贾后乱朝，宠树贾、郭，女主专政，阴气盛之
应也。”

元康八年，井溢大水。

按《晋书惠帝本纪》，“八年秋九月，荆、豫、扬、徐、冀等五州
大水。”　按《五行志》，“八年五月，金墉城井溢。”《汉志》，成帝
时有此妖，后王莽僭逆。今有此妖，赵王伦篡位，废帝
于此城。井溢所在，其天意也。九月，荆、扬、徐、冀、豫五州
大水。是时贾后暴戾滋甚，韩谧骄猜弥扇，卒害太子，
旋以祸灭。

元康九年，井溢。

按《晋书惠帝本纪》。不载。　按《五行志》。“九年四月。宫中
井水沸溢。”

====永宁元年大水====按《晋书惠帝本纪》不载。　按《五行志》，“永宁元年七月，
南阳东海大水。是时齐王冏专政。阴盛之应也。”

### 太安元年大水

按《晋书惠帝本纪》：“太安元年秋七月，兖、豫、徐、冀等四
州大水。”　按《五行志》：“时将相力政，无尊主心，阴盛故
也。”

### 怀帝永嘉四年大水

按《晋书怀帝本纪》，“永嘉四年夏四月，大水。”　按《五行
志》，“永嘉四年四月，江东大水。时王导等潜怀翼戴之
计，阴气盛也。”

### 元帝太兴三年六月大水

按《晋书元帝本纪》云云。　按《五行志》。太兴三年六月。
大水。是时王敦内怀不臣。傲很陵上。阴气盛也。
太兴四年秋七月。大水。

按：《晋书元帝本纪》云云。

### 永昌元年大水

按《晋书元帝本纪》，不载。　按《五行志》，“永昌元年春雨
四十日，昼夜雷电震五十馀日。是时王敦兴兵，王师
败绩之应也。”

### 明帝太宁元年五月大水

按《晋书明帝本纪》，“太宁元年五月，京师大水。”　按《五
行志》，“太宁元年五月，丹阳、宣城、吴兴、寿春大水。”是时
王敦威权震主，阴气盛故也。

### 成帝咸和元年五月大水

按《晋书成帝本纪》云云。　按《五行志》。咸和元年五月。
大水。是时嗣主幼冲。母后称制。庾亮以元舅决事禁
中。阴胜阳故也。

咸和七年五月，大水。

按《晋书成帝本纪》云云。　按《五行志》。七年五月。大水。
是时帝未亲几务。政在大臣。阴胜阳也。

### 咸康元年大水

按：《晋书成帝本纪》：“咸康元年秋八月，长沙、武陵大水。”

### 穆帝永和四年五月大水

按：《晋书穆帝本纪》云云。

永和五年五月，大水。

按《晋书穆帝本纪》。不载。　按《五行志》云云。

永和六年夏五月，大水。

按《晋书。穆帝本纪》云云。　按《五行志》。“时幼主冲弱，母
后临朝。又将相大臣各执权政。与咸和初同事也。”
永和七年。涛水入石头。

按《晋书穆帝本纪》，“永和七年秋七月甲辰，涛水入石
头，溺死者数百人。”　按《五行志》：“是时殷浩以私忿废
蔡谟，遐迩非之。”又幼主在上，而殷、桓交恶，选徒聚甲，
各崇私权。阴胜阳之应也。一说，涛水入石头，以为兵
占。是后殷浩、桓温、谢尚、荀羡连年征伐，百姓愁怨也。

### 升平二年夏五月大水

按：《晋书穆帝本纪》云云。

升平五年夏四月，大水。

按《晋书穆帝本纪》云云。　按《五行志》。升平二年五月
大水。五年四月又大水。是时桓温权制朝廷。专征伐。
阴胜阳也。

### 海西公太和六年大水

按《晋书海西公本纪》，“太和六年六月，京都及丹阳、晋
陵、吴郡、吴兴、临海并大水。”　按《五行志》，“太和六年六
月，京师大水，平地数尺，浸入太庙。朱雀大航缆断，三
艘流入大江。”丹阳、晋陵、吴郡、吴兴、临海五郡又大水，
稻稼荡没，黎庶饥馑。初，四年桓温北伐败绩，十丧其
九，五年又征淮南，逾岁乃克，百姓愁怨之应也。

### 简文帝咸安元年涛水入石头

按《晋书简文帝本纪》，不载。　按《五行志》，“咸安元年十
二月壬午，涛水入石头。明年，妖贼卢竦率其属数百
人入殿，略取武库三库甲仗，游击将军毛安之讨灭
之。兵兴，阴盛之应也。”

### 孝武帝太元三年六月大水

按《晋书孝武帝本纪》云云。　按《五行志》。是时。帝幼弱。
政在将相。

太元五年五月，大水。

按：《晋书孝武帝本纪》云云。

太元六年，大水。

按《晋书孝武帝本纪》：“太元六年夏六月，扬、荆、江三州
大水。”

太元八年，大水。

按《晋书孝武帝本纪》：“八年三月，始兴、南康、庐陵大水，
平地五丈。”

太元十年五月，大水。

按《晋书孝武帝本纪》云云。　按《五行志》。自八年破苻
坚后。有事中州。役无宁岁。愁怨之应也。

太元十三年，涛水入石头。

按《晋书孝武帝本纪》，“十三年冬十二月戊子，涛水入
石头，毁大桁，杀人。”　按《五行志》，“十三年十二月，涛水
入石头，毁大航，杀人。明年，慕容氏寇扰司兖，镇戌西北，疲于奔命。”愁怨之应也。

太元十五年，大水。

按《晋书孝武帝本纪》：“十五年八月己丑，沔中诸郡及
兖州大水。”　按《五行志》：“是时缘河纷争，征戍勤悴之
应也。”

太元十七年，涛水入石头。

按《晋书孝武帝本纪》，“十七年六月甲寅，涛水入石头，
毁大桁。永嘉郡潮水涌起，近海，四县人多死。”　按《五
行志》，“十七年六月甲寅，涛水入石头，毁大航，漂船舫，
有死者。京口西浦亦涛入杀人。永嘉郡潮水涌起，近
海四县人多死。”后四年帝崩，而王恭再攻京师，京师
亦发众以御之。兵役频兴，百姓愁怨之应也。

太元十八年，大水。

按《晋书孝武帝本纪》：“十八年夏六月己亥，始兴、南康、
庐陵大水，深五丈。”

太元十九年，大水。

按《晋书孝武帝本纪》：“太元十九年秋七月，荆、徐二州
大水，伤秋稼，遣使赈恤之。”

太元二十年，大水。

按《晋书孝武帝本纪》：“太元二十年夏六月，荆、徐二州
大水。”

太元二十一年，大水。

按《晋书孝武帝本纪》。“二十一年五月甲子，大水。”　按
《五行志》：“是时政事多弊。兆庶非之。”

### 安帝隆安三年大水

按《晋书安帝本纪》，“隆安三年五月，荆州大水，平地三
丈。”　按《五行志》，隆安三年五月，荆州大水。去年殷仲
堪举兵向京师，是年春，又杀郄恢，阴盛作威之应也。
仲堪寻亦败亡。

隆安五年，大水。

按《晋书安帝本纪》，不载。　按《五行志》，五年五月大水。
是时会稽王世子元显作威陵上。又“桓元擅西夏，孙
恩乱东国。”阴胜阳之应也。

### 元兴三年涛水入石头

按《晋书安帝本纪》，“元兴三年春二月庚寅夜，涛水入
石头，漂杀人户。”　按《五行志》，“元兴三年己丑朔夜涛
水入石头，漂没杀人，大航流败。”

### 义熙元年十二月涛水入石头

按《晋书。安帝本纪》。不载。　按《五行志》云云。

义熙二年十二月，涛水入石头。

按《晋书安帝本纪》，不载。　按《五行志》，“义熙二年十二
月己未夜，涛水入石头。骆球父环潜结桓引、殷仲文
等谋作乱，刘稚亦谋反，凡所诛灭数十家。”

义熙三年五月，大水。

按：《晋书安帝本纪》云云。

义熙四年，涛水入石头。

按《晋书安帝本纪》。不载。　按《五行志》。“四年十二月戊
寅，涛水入石头。明年王旅北讨。”

义熙六年五月，大水。

按《晋书安帝本纪》不载。　按《五行志》，“六年五月丁巳，
大水。乙丑，卢循至蔡州。”

义熙八年，大水。

按《晋书。安帝本纪》。不载。　按《五行志》云云。

义熙九年，大水。

按《晋书。安帝本纪》。不载。　按《五行志》云云。

义熙十年，大水，地涌水出。

按《晋书安帝本纪》，不载。　按《五行志》，“十年五月丁丑，
大水。戊寅，西明门地穿，涌水出，毁门扇及限，亦水沴
土也。七月乙丑，淮北风灾，大水杀人。”

义熙十一年，大水。

按《晋书。安帝本纪》。不载。　按《五行志》。“十一年七月景
戌，大水淹渍太庙。百官赴救。明年王旅北讨关河。”